四梵住

四梵住，又叫四梵行，係佛教嘅名詞，即係修行同實踐慈、悲、喜、捨四種心境。源自古印度婆羅門教，後來俾佛教採用。佛教修行者要將爾四種心境擴展到無邊無際，所以又叫四無量心、四無量觀。

修行四梵住時，係以慈心觀為入門，亦可以用慈心觀來統攝四梵住。

釋義 
四梵住最初起源係古印度宗教，婆羅門教相信，保持爾四種心態，就可以投生梵天，同大梵天同住。釋迦牟尼用爾個來教導弟子，希望啲弟子都可以用爾四種心態嚟修行。

慈，意思係對一切眾生保持慈愛，好似對自己親人。
 悲，又叫拔苦，希望可以幫啲眾生解脫痛苦。
 喜，又叫隨喜，對眾生嘅成就感到歡喜。
 捨，即係捨棄對眾生嘅執著，用平等嘅心對待一切眾生。

四無量心起源自無量心三昧，釋迦牟尼佛以無量來形容四梵住，喺觀想中，將四梵住嘅心態，擴展到一切眾生身上。

四無量心通於有漏同無漏，同七覺支ㄧ齊修行，可達到解脫。天台智者認為，四無量心可對應四禪定嘅境界。悲無量心，對應初禪。喜無量心，對應二禪。慈無量心，對應三禪。到四禪時，就要採取捨無量心。

念誦四無量心 
願一切有情具樂及樂因，是慈無量。
願一切有情離苦及苦因，是悲無量。
願一切有情不離無苦之樂，是喜無量。
願一切有情遠離愛惡親疏，住平等捨，是捨無量。

佛教